દેશનો છેલ્લા છ મહિનાથી સતત જીડીપી ગ્રોથ ઘટી રહ્યો છે, વેપારીઓ બૂમો પાડી રહ્યાં છે, બીજી તરફ જીએસટીના અમલમાં અને તે પછીના ફોર્મ સબમિટ કરવામાં મુશ્કેલીઓ પડી રહી છે. મોંઘવારી સતત વધી રહી છે. આંતરરાષ્ટ્રીય બજારમાં ક્રૂડ ઓઈલના ભાવ ઘટ્યાં, તો ભારતમાં છેલ્લા બે મહિનામાં પેટ્રોલ-ડીઝલના ભાવ સતત વધ્યા છે. વિપક્ષોએ કેન્દ્ર સરકારની આર્થિક નીતિ મુદ્દે આકરી ઝાટકણી કાઢી હતી. તો ભાજપના સીનિયર મોસ્ટ અને વાજપેયી સરકારમાં નાણાંપ્રધાન રહી ચૂકેલા યશવંત સિંહાએ મોદી સરકારની અને નાણાપ્રધાન અરુણ જેટલીની નીતિઓની જાહેરમાં ટીકા કરી છે. હવે અરૂણ શૌરી મેદાનમાં આવ્યાં છે. મોદી સરકાર દેશની ઈકોનોમીને પાટા પર લાવવા વિચારી રહી છે, આર્થિક રાહત પેકેજ પણ જાહેર કરે તેવી શકયતાઓ છે, ત્યારે તેમના પક્ષના સીનિયર નેતાઓ સરકારની કામગીરીની ટીકા કરીને નવો પ્રશ્ન સર્જ્યો છે.